# SVEUČILIŠTE U ZAGREBU MEDICINSKI FAKULTET

Broj: 10106-10/38-2019

Zagreb, 20. rujna 2019.

***U P U T E***

# O SASTAVLJANJU IZVJEŠĆA I POSTUPKU STJECANJA DOKTORATA ZNANOSTI

OCJENA DOKTORSKOG RADA

Izvješće se podnosi na temelju neuvezanog primjerka doktorskog rada, a sastoji se iz četiri dijela i to:

## PREGLED DOKTORSKOG RADA

Ovdje se ukratko opisuje sadržaj doktorskog rada u onom obliku kako se predaje (iznosi) u Sažetku za Fakultetsko vijeće Medicinskog fakulteta Sveučilišta u Zagrebu (uključujući taksativne podatke o radu: broj stranica, broj i nazivi poglavlja, broj slika i tablica, broj referenci, ostalo).

## VREDNOVANJE POJEDINIH DIJELOVA DOKTORSKOG RADA

1. Kada je tema prijavljena, koja je bila osnovna hipoteza ili polazna osnova doktorskog rada. Osvrnite se na tada neriješena kontroverzna mišljenja o istraživačkom problemu i dosadašnjim pokušajima rješavanja tog problema. Opišite do kojih su rješenja drugi autori došli. Da li se hipoteza ili polazne osnove doktorskog rada osnivaju na vlastitim radovima i istraživanjima. Navedite na kojima.
2. Navedite ciljeve doktorskog rada.
3. Navedite bitne metode uz reference – koje su u doktorskom radu primijenjene (eksperimentalne, kliničke, epidemiološke, statističke, socio-medicinske i dr. (ako je metoda nova ili dopunjena u čemu se sastoji novina?).
4. Na koji su način rezultati dokumentirani?
5. Da li su, i prema čemu interpretacija rezultata i rasprava, mjerljive i kritične.
6. Navedite sa par rečenica u čemu je originalni doprinos znanosti (posve originalni, novost, nadopuna postojeća znanja i pobijanje postojećeg znanja).
7. Kako i koliko rezultati doktorskog rada potencijalno mogu utjecati na napredak znanstvenog područja koje je proučavano (potencijalni smjerovi napretka znanosti)?
8. Da li rezultati realno mogu imati posredan ili neposredan utjecaj na struku? U čemu se sastoji taj utjecaj?

Podsjeća se povjerenstvo da formulacija “prvi put u nas” nije potvrda znanstvene vrijednosti rada.

## KONAČNA OCJENA DOKTORSKOG RADA

1. Da li je doktorski rad izrađen u skladu s obrazloženjem teme?
2. Da li je doktorski rad napisana tako da sadrži sve bitne elemente na temelju kojih bi se rad mogao ponoviti?
3. Koji su nedostaci doktorskog rada?
4. Da li navedeni nedostatci i koji od njih, bitno umanjuju vrijednost doktorskog rada?
5. Klasificirajte doktorski rad u jednu od ovih kategorija:
	1. Znanstveni doprinos – originalan pristup manje ili više poznatoj problematici pomoću kojeg su dobivene nove spoznaje.
	2. Znanstveni doprinos na problematici koja je proizišla iz vlastitih istraživanja.
	3. Na osnovu vlastitih istraživanja, originalnom metodologijom postignute nove spoznaje.
	4. Znanstveni doprinos – na temelju istraživanja drugih autora (podaci iz literature) sintezom određenih parametara izveden originalan doprinos saznanja određenog područja.

## PRIJEDLOG

Na temelju vrednovanja pojedinih dijelova doktorskog rada (II) i na temelju konačne ocjene doktorskog rada (III) povjerenstvo daje prijedlog:

* + da se doktorski rad prihvati;
	+ da se vrati pristupniku radi izmjene odnosno nadopune;
	+ da se doktorski rad odbije.

**Važna napomena Povjerenstvu:**

**Nakon uspješne obrane doktorskog rada u svaki se primjerak disertacije stavi naljepnica s podacima o datumu obrane i povjerenstvu koje je ocijenilo rad i onomu pred kojim je rad obranjen. Primjerci disertacije se šalju u Središnju medicinsku knjižnicu, Nacionalnu i sveučilišnu knjižnicu, Knjižnicu Škole narodnog zdravlja i na Sveučilište.**